stanford-oval/wikipedia huggingface dataset:
Valko-Venäjän ja Euroopan unionin rajakriisi 2021

Siirtolaisten reittejä Valko-Venäjälle ja sieltä eteenpäin.
Valko-Venäjän ja Euroopan unionin rajakriisi on Valko-Venäjän ja sen naapurimaiden välinen siirtolaiskriisi, jossa kymmenet tuhannet siirtolaiset pääasiassa Irakista ja Afrikasta pyrkivät Liettuaan, Latviaan ja Puolaan Valko-Venäjän rajojen kautta. Kriisin laukaisi Valko-Venäjän ja Euroopan unionin suhteiden vakava heikkeneminen Valko-Venäjän vuoden 2020 presidentinvaalien, vuosien 2020–2021 mielenosoitusten, Ryanairin lennon 4978 ja Krystsina Tsimanouskajan pakkopalauttamisyrityksen seurauksena.
Kriisi alkoi alkukesästä 2021, kun Valko-Venäjän presidentti Aljaksandr Lukašenka uhkasi tuoda Eurooppaan siirtolaisia ja huumeiden salakuljettajia. Uhkaus johtui EU:n pakotteista, jotka se asetti Ryanairin lennon kaappauksen seurauksena. Valko-Venäjää on syytetty siirtolaisten kuljettamisesta ja avustamisesta rajalle. Suurin osa heistä on kotoisin Irakista, mutta myös muualta Lähi-idästä sekä Afrikasta. Euroopan unionin mukaan kyseessä on hybridisodan muoto, jossa käytetään siirtolaisia sodankäyntivälineenä.
Heinäkuussa 2021 Liettua julisti hätätilan Valko-Venäjältä rajan yli pyrkivien siirtolaisten suuren määrän vuoksi. Elokuussa 2021 Latvia julisti hätätilan, jolla se varautuu siirtolaisten mahdollisiin rajanylityksiin. Syyskuussa 2021 Puola julisti hätätilan Valko-Venäjän rajalle. Marraskuussa Puola lähetti raja-alueelle tuhansia sotilaita, kun Valko-Venäjältä tuli rajan lähelle tuhansia siirtolaisia. Puola on myös rakentanut rajalle teräslanka-aidan ja hyväksynyt muurin rakentamisen. Saksalaislehti Die Weltin saamien salaisten EU-asiakirjojen mukaan rajan yli pyrkivät siirtolaiset ovat maininneet tärkeimmiksi kohdemaikseen Saksan ja Suomen.
Carlos Solis

| Carlos Solis |
| --- | --- |
 Ricardo Antonio Chavira esittää Carlos Solista
Luoja(t):  Marc Cherry
Näyttelijä(t):  Ricardo Antonio Chavira
Ensi- esiintyminen:  Täydellisten naisten jaksossa 1.01 Pilot
Henkilötiedot
Koko nimi:  Carlos Solis
Ammatti:  hankinta- ja fuusiopäällikkö  Aikaisemmin: hieroja
Sukupuoli:  mies
Asuinpaikka:  4349 Wisteria Lane, Fairview, Eagle State, USA
Suhteet
Vanhemmat:  Diego Solis (isä, kuollut)   Juanita Solis (äiti, kuollut)
Puoliso(t):  Gabrielle Solis (vaimo)
Lapset:  Juanita Solis Celia Solis  Ana Solis (veljentytär; Carlos ja Gaby laillisia huoltajia)
Muut sukulaiset:  Lucia Marquez (anoppi)   - Marquez (appi, kuollut)
Tutut:  Xiao-Mei (ex-rakastajatar)   Edie Britt (ex-morsian, kuollut)
Infobox OKVirheellinen NIMI-arvo: 
Carlos Solis (lausutaan /ˈkɑrloʊs soʊˈliːs/) on fiktiivinen hahmo ABC:n televisiosarjassa Täydelliset naiset. Hahmoa esittää näyttelijä Ricardo Antonio Chavira.
Taustaa > Nuoruus

Carlos Solis syntyi Guadalajarassa Juanita ja Diego Solisille. Diego pahoinpiteli sekä vaimoaan että poikaansa Carlosia. Carlosille kerrottiin, että hänen isänsä lähti tarjoilijattaren matkaan El Pasoon. Juanita kuitenkin kertoi myöhemmin Carlosille Diegon hakanneen häntä. Juanita sanoi myös, että Diegon hakatessa ensimmäisen kerran 4-vuotiasta Carlosia Juanita ”teki selväksi, ettei Diego enää koskaan hakkaisi kumpaakaan”, eli Juanita murhasi miehensä suojellakseen Carlosia ja itseään. Carlos kävi collegen golf-stipendin avulla. Muotinäytöksessä ollessaan Carlos tapasi tulevan vaimonsa, jota hän kosi kolmansien treffien jälkeen.
Taustaa > Kausi 1

Carlos halusi vaimonsa Gabrielle Solisin kanssa niin kovasti lapsia, että vaihtoi tämän ehkäisypillerit salaa sokeritabletteihin koska Gabrielle ei halunnut lasta. Rahavaikeuksien jälkeen Carlos joutui kahdeksaksi kuukaudeksi vankilaan; häntä syytettiin kahden homoseksuaalin pahoinpitelystä (kaapelimies ja Justin), joiden hän luuli makaavan Gabriellen kanssa. Viimeinen lause jonka John sanoi Carlosille oli ”Ihan tiedoksesi, hakkasit väärän tyypin. Etkö yhtään ajatellut olevan outoa, että teidän nurmikkonne oli Wisteria Lanen ainoa joka tarvi ajella kolmesti viikossa?”
Taustaa > Kausi 2

Menetettyään vauvansa Carlos onnistui pääsemään ehdonalaiseen. Keskenmenon jälkeen Gabrielle sanoi Carlosille haluavansa lapsia, mutta haluavansa Carlosin haluavan Gabriellen tämän itsensä vuoksi eikä siksi että tämä pystyy saamaan lapsia.
Carlos päätti lähteä Botswanaan sisar Maryn kanssa, mutta antoi Gabriellen täyttää tietonsa. Gabrielle ei merkinnyt Carlosin allergiaa kanamunalle, vaan väitti tämän olevan allerginen kalojen munille (kaviaarille). Sen vuoksi Carlos sai allergisen reaktion yhdestä rokotteesta, jolloin hän joutui jäämään Gabriellen luo. Ollessaan houreinen allergiareaktion vuoksi Carlos puhui sisar Marystä hyvin epä-uskonnolliseen tapaan, josta Gabrielle raportoi papilleen. Pappi siirsi sisar Maryn eri seurakuntaan.
Kauden lopussa Gabrielle luuli Carlosin olevan kuollut, mutta sai pian selville että tämä maksoi puutarhurinsa Ralphin suorittamaan yhdyskuntapalvelun puolestaan ja Ralph jäi auton alle. Gabrielle sai myös selville, että Carlosilla oli suhde parin siivoojaan Xiao-Meihin (joka odotti Gabriellen ja Carlosin lasta).
Taustaa > Kausi 3

Kolmannella kaudella Gabrielle kertoi Carlosille haluavansa eron. Breen ja Orsonin kihlajaisissa Xiao-Mei sanoi synnytyksen alkaneen. Vauvan syntyessä huomattiin että tämä oli tummaihoinen ja lääkäri myönsi Carlosin ja Gabriellen sikiön vaihtuneen. Tämä teki Gabriellen ja Carlosin eron helpommaksi. Tapeltuaan hetken aikaa avieron muututtua ikäväksi, panttivankitilanne sai heidät tajuamaan etteivät he halua olla raivoa täynnä olevia, kostonjanoisia, katkeria hiojareita joiksi he olivat muuttuneet.
Carloksen huijauksen lopettamis yritys ei kuitenkaan kantanut hedelmää. Hän muutti Mike Delfinon luo hyötyäkseen Miken muistinmenetyksestä väittäen heidän olevan parhaita ystäviä. Carlos alkoi myös deittailla vaikka Gabylla ja Carlosilla oli vielä tunteita toisiaan kohtaan.
Carlos muodosti siteen Travers McLainin ja tämän äidin, Edie Brittin kanssa. Pari kuitenkin päätti lopulta pysyä vain ystävinä.
Travers, Edie ja Carlos viettivät päivän eläintarhassa ja katsoessaan kuvia he huomasivat näyttävänsä aivan perheeltä. Niinpä Carlosin ja Edien suhde nousi uudelle tasolle. Carlos ja Edie jatkoivat tapailua, mutta pelkäsivät jäävänsä kiinni. Edie käytti kiinteistövälittäjän työtään käyttääkseen tyhjillään olevia taloja hyödyksi. Carlos paljastessa ettei halua Gabyn tietävän Edie vakuuttui tämän rakastavan vieläkin Gabriellea. Gabrielle sanoi Carlosille rakastavansa Victoria ja Carlos kertoi ettei hänestä ja Ediestä tule koskaan mitään vakavaa. Gabrielle tajusi olevansa vieläkin rakastunut Carlosiin.
Edien ex-mies Charles palaa hakemaan Traversin ja Edie puhuu asianajajalleen yhteishuoltajuudesta, pelätessään ettei Carlos ole enää kiinnostunut. Charles ja Edie kinastelivat Charlesin saatua asian selville, jolloin Edie uhkasi hakea huoltajuutta kokonaan itselleen. Carlos vakuutti ettei se olisi parasta Traversille ja sanoi olevansa Edien tukena.
Edie loukkaantui Carlosin naurettua ajatukselle naimisiin menosta, Miken ehdotettua sitä. Edie pyysi Carlosia muuttamaan yhteen mutta Carlos kieltäytyi. Carlos tunnusti ettei rakasta Edieta jolloin Edie sanoi saattavansa olla raskaana. Raskaustesti osoittautui negatiiviseksi ja Carlos tajusi olevansa pettynyt. Halutessaan pitää Carlosin itsellään Edie ehdotti lapsen hankkimista vaikkei pari ollutkaan rakastunut toisiinsa ja Carlos suostui. Edie kuitenkin jatkoi ehkäisypillereiden syömistä. Carlos löysi pillerit ja jätti Edien jolloin tämä lavasti itsemurhayrityksensä.
Gabriellen saatua selville, että Victor halusi mennä naimisiin vain saadakseen latinot äänestäjikseen, Gaby suuteli Carlosta omana hääpäivänään.
Taustaa > Kausi 4

Neljännellä kaudella Carlos palasi kotiinsa ja löysi Edien hirttäytyneenä. Carlos luuli Edien yrittäneen itsemurhaa parin suhteen vuoksi. Edie käyttää itsemurhaansa ja tietoaan Carlosin laittomasta pankkitilistä saadakseen tämän jäämään. Carlos kuitenkin haluaa olla Gabriellen kanssa ja he aloittavat suhteen.
Edie kosii Carlosia ja kiristää tätä, että jos tämä kieltäytyy Edie kertoo IRS:lle Carlosin laittomasta pankkitilistä. Carlos joutuu suostumaan, mutta Carlos kuitenkin maksaa eräälle ystävälleen pankkitilin siirtämisestä.
Edie tajuaa Carlosilla olevan suhteen ja saa käsiinsä kuvia jossa Carlos suutelee Gabya. Edie kertoo IRS:lle Carlosin pankkitilistä, mutta IRS kertoo ettei kyseistä tiliä ole olemassa. Niinpä Edie antaa kuvat Victorille ja jättää Carlosin. Carlos saapuu pienelle laiturille jossa Gabrielle kertoo Victorin yrittäneen tappaa tämän merellä ollessaan jolloin Gabrielle oli työntänyt tämän yli laidan. Kaksikko lähtee hakemaan Victoria, jolloin Victor ja Carlos alkavat tapella. Victor yrittää puukottaa Carlosia jolloin Gabrielle työntää tämän uudelleen yli laidan. Kun he yrittävät etsiä Victoria uudelleen merestä he eivät löydä tätä, jolloin Gabrielle ja Carlos päättävät lavastaa itsemurhan jättämällä veneen merelle.
Carlos halusi kertoa onnettomuudesta poliisille, mutta Gaby huumasi Carlosin ennen poliisin luo ehtimistä. Victor kuitenkin löydetään myöhemmin elossa ja teeskentelee muistinmenetystä kaikille paitsi Gabylle. Gaby ja Carlos päättävät karata Fairviewsta, mutta tornado varoitus pysäyttää parin aikeet. Myrskyn iskiessä Gaby lähtee kotoaan Edien luo hakeakseen Carlosin tiliä koskevat yksityiskohdat. Samaan aikaan Victor livahtaa taloon ja yrittää ampua Carlosin. Carlos juoksee ulos myrskyyn Victor perässään. Lentävä aidan lauta tappaa Victorin ja toinen lauta osuu Carlosia päähän, jonka vuoksi tämä sokeutuu. Carlos kertoo Gabylle sokeuden olevan vain väliaikaista ja että näkö palaa vielä, mutta Gaby saa kuitenkin tietää Edieltä ettei Carlos näe enää ikinä. Gaby pahoitti mielensä Carlosin valehdeltua tälle, mutta Carlos selitti olleensa huolissaan ettei Gabrielle menisi sokean kanssa naimisiin. Gaby kuitenkin sanoo haluavansa olla Carlosin kanssa "myötä ja vastoinkäymisissä".
Neljännen kauden lopussa, viiden vuoden kuluttua nähdään, että Carlos ja Gaby ovat onnellisesti naimisissa sekä kahden tyttären, Juanitan ja Celian vanhemmat.
Taustaa > Kausi 5

Viisi vuotta neljännen kauden jälkeen Carlosin elämä on muuttunut dramaattisesti. Lääketieteellisistä epäilyksistä huolimatta Gaby on tullut raskaaksi kahdesti. Carlosin nähdessä Gabyn raskaudet ”ihmeinä”, Gaby oli vähemmän innoissaan ja huolissaan parin rahatilanteesta. Carlos alkoi hierojaksi rahoittaakseen perheensä elämän.
Kauden alussa Carlos saa tietää, että hänen näkökykynsä voidaan helposti korjata. Carlos on innoissaan saadessaan tilaisuuden nähdä vaimonsa uudelleen sekä tyttärensä ensimmäisen kerran. Saadessaan näkökykynsä takaisin Carlos huomaa Gabyn joutuneen myymään lähes kaikki arvokkaat tavaransa saadakseen perheelle rahaa. Niinpä Carlos lopettaa työnsä hierojana ja ottaa vastaan suuripalkkaisen työn fuusio- ja markkinointi firman päällikkönä.
Kauden lopussa Connie-täti väittää kuolevansa ja tarvitsevansa jonkun huolehtimaan pojantyttärestään Anasta. Carlos suostuu korvatakseen kaiken mitä täti teki tämän vuoksi, Gabyn vastaväitteistä huolimatta. Ana vaikuttaa kiltiltä, mutta onkin oikeasti juonittelija, joka saa teinipojat tekemään mitä vain tahtoo flirttailemalla heidän kanssaan.
Taustaa > Kausi 6

Kaksi kuukautta on kulunut ja Carlos ja Gaby jatkavat Anan vahtimista. Gaby valittaa Anan huonosta käytöksestä, kuten yöllä ulos hiippailusta, epäsopivien vaatteiden käytöstä sekä rahan varastamisesta. Carlos on kuitenkin sympaattinen Anaa kohtaan ja yrittää saada vaimonsa allekirjoittamaan Anan huoltajuuspaperit. Lopulta Gaby suostuu ja parista tulee Anan lailliset huoltajat. Carlos saa selville, että Lynette on raskaana. Lynette uhkaa Carlosia syytteellä tämän aikoessa erottaa hänet. Carlos antaa Lynettelle mahdottoman työtehtävän voidakseen antaa tälle potkut hyvin perustein, jolloin Lynette soittaa asianajajalleen. Carlos kuitenkin palkkaa Lynetten uudelleen tämän pelastettua Celia lentokone onnettomuudesta.
Vassdalstinden (täsmennyssivu)

Vassdalstinden tarkoittaa seuraavia:
Vassdalstinden, vuorenhuippu Ørstan kunnassa, Norjassa
Vassdalstinden, vuorenhuippu Omasvuonon kunnassa, Norjassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vassdalstinden”, voi hakea sivunnimihaulla, laajalla sivunnimihaulla tai tekstihaulla.
DNA rikostutkinnassa

DNA-tunnisteiden käyttö rikostutkinnassa on yhä yleisempää. Suomessa DNA-tutkimuksia tehdään niin henki- kuin omaisuusrikoksissakin. Rikostutkinnassa DNA:a voi löytyä muun muassa siemennesteestä tai ihokudoksesta.
DNA:n käyttö rikostutkinnassa perustuu kromosomien ei-koodaavalla alueella sijaitseviin, yleensä 4–5 emäsparin mittaisten toistojaksoihin (eng. short tandem repeat, STR). Tiettyjä toistojaksojen alueita monistamalla saadaan aikaan ihmisen yksilöivä DNA-tunniste. Koska toistojaksojen pituudet vaihtelevat eri ihmisillä, voidaan riittävän monta aluetta tutkimalla laskea tilastollinen todennäköisyys samanlaisen DNA-profiilin esiintymiselle.
Poliisin rikospaikoilta kerättyjä DNA-näytteitä verrataan DNA-rekisteriin. Suomessa poliisi voi suorittaa henkilökatsastuksen sellaiselle henkilölle, jota todennäköisin syin epäillään sellaisesta rikoksesta, josta säädetty ankarin rangaistus on enemmän kuin kuusi kuukautta vankeutta, taikka rattijuopumuksesta sekä huumausaineen käyttörikoksesta. Henkilökatsastuksen yhteydessä epäillyltä otetaan DNA-näyte posken limakalvolta. Epäillyn antamasta näytteestä määritetään epäillyn DNA-profiili, joka tallennetaan poliisin DNA-rekisteriin.
Viime vuosina DNA-tunnistuksessa käytetyt menetelmät ovat tarkentuneet niin paljon, että rikostutkinnassa on alkanut esiintyä uudenlainen ongelma: DNA:n sekundäärinen siirtyminen rikospaikalle. Suomessakin on ollut tapaus, jossa täysin syytöntä henkilöä epäiltiin ryöstöstä, koska hänen DNA:taan oli siirtynyt rikospaikalle ryöstäjän kädestä.
Myöskään itse tunnistusprosessi ei ole täysin luotettava, kuten ei sormenjälkitutkimuskaan, koska tulkinnan tekee ihminen. Tulkintaan voivat vaikuttaa taustatiedot.
Creswellin kulttuuri

Creswell Cragsin luolia.
Creswellin kulttuuri oli jääkauden loppuvaiheen kivikautinen suurriistan metsästäjien kulttuuri Britteinsaarilla. Se on saanut nimensä keskienglantilaisesta Cresswell Crags -kalkkikivirotkosta, jonka luolista on tehty monia arkeologisia löytöjä.
Tämä kulttuuri oli ensimmäinen todistettu kulttuuri jääkauden huippuvaiheen mahdollisen Britteinsaarten autioitumisen jälkeen.[lähde? ]
Creswellin kulttuurin jäljiltä on löydetty muun muassa kivisiä nuolenkärkiä sekä luuhun tehtyjä kaiverruksia. Sen ihmiset elivät jättiläispeuran, hevosen, mammutin ja muun suurriistan ja myös pienemmän riistan metsästyksellä. Joko liikkumalla laajasti tai kaupan kautta hankittiin yli 100 kilometrin päästä meripihkaa ja piikiveä. Kulttuuri tunnistetaan Creswellin tyyppisistä lehtimäisistä nuolenkärjistä ja tasasivuisen kolmion muotoisista Cheddar-kärjistä. Siitä on löytynyt jäänteitä 28 paikasta Englannissa ja Walesissa.
Ruoantähteiden joukosta on löydetty sekaisin ihmisen ja eläinten luita. Niiden jäljistä on päätelty, että kulttuuriin on voinut kuulua ihmissyöntiä joko ravinnonhankkimiseksi tai rituaalina.
Ajoitus

Ennen Creswellin kulttuuria eteläisessä Britanniassa oli kuitenkin esisolutrealaista asutusta, joka lienee hävinnyt jääkauden kylmässä huippuvaiheessa. [lähde? ] Tätä kulttuuria pidetään Madeleinen peuranmetsästyskulttuurin johdannaisena. Kulttuurin aikalaisia olivat muun muassa Hampurin, Federmesserin ja Madeleinen kulttuuri.
Kulttuuri on ajoitettu Creswell Cragsin löydön perusteella aikaan 12500-12000 kalibroimatonta radiohiilivuotta sitten. Tämä vastaa suunnilleen aikaa 14800-13900 kalenterivuotta sitten, koska radiohiilimenetelmä ei anna suoraan oikeita ajoituksia. Creswellin alun aikoihin alkoi lämmin Bölling-jakso eli Dimlington-interstadiaali, jonka aikana jää suli kaikkialla maapallolla nopeasti.
Lämpötila nousi Etelä-Englannissa rajusti 17 asteeseen, ja koivua, pensaita ja ruohoja saapui Englantiin. Jossain vaiheessa Creswellin aikana tai jälkeen lämpötila kuitenkin putosi kylmään nuorempaan dryaskauteen. Creswellin kulttuuri säilyi kuitenkin Britteinsaarilla, ja löytöpaikat jopa lisääntyivät aiemmasta. Kylmän ajan Creswelliä edustavat Hengistbury Headin löydöt ajalta 12500 eaa.[lähde? ]
Creswellin kulttuuria ylläpitäneiden ihmisten ravintoa olivat hevoset ja jättiläispeura, villasarvikuono, hyeena, mammutti, napajänis, peura, saiga-antilooppi, villihärkä, ruskeakarhu, ilves, napakettu ja susi.
Myöhäispaleoliittisen ajan lopun Creswellin kulttuurin jälkeen tuli mesoliittinen Maglemosen kulttuuri.
Aiheesta muualla

Creswell Crags Website - Home of the Ice Age Hunter
Valko-Venäjän jääkiekkoliitto

| Valko-Venäjän jääkiekkoliitto |
| --- | --- |

Liittynyt IIHF:ään:  6. toukokuuta 1992
IIHF Ranking Miehet:  14. (2021)
Presidentti:  Aljaksandr Bahdanovitš
Aiheesta muualla
Sivusto
Infobox OKNimi-testi OK: 
Valko-Venäjän jääkiekkoliitto (valkoven. Федэрацыя хакея Рэспублікі Беларусь, Federatsyja h’akeja Respubliki Belarus), liitto, joka vastaa Valko-Venäjän jääkiekosta. Liitto on ollut IIHF:n jäsen vuodesta 1992.
Maajoukkueet

Valko-Venäjän jääkiekkomaajoukkue
Valko-Venäjän alle 20-vuotiaiden jääkiekkomaajoukkue
Valko-Venäjän alle 18-vuotiaiden jääkiekkomaajoukkue
Valko-Venäjän informatiikan ja radioelektroniikan valtionyliopisto

| Valko-Venäjän informatiikan ja radioelektroniikan valtionyliopisto> Беларускі дзяржаўны ўніверсітэт інфарматыкі і радыёэлектронікі, Белорусский государственный университет информатики и радиоэлектроники BGUIR |
| --- | --- |

Perustettu:  15. maaliskuuta 1964 (Minskin radiotekniikan instituutti), 16. marraskuuta 1993 (Valko-Venäjän informatiikan ja radioelektroniikan valtionyliopisto)
Tyyppi:  valtionyliopisto
Henkilökunta:  yli 2 200
Opiskelijoita:  yli 16 000, joista 450 ulkomaalaisia
Sijainti:  Minsk,  Valko-Venäjä
Osoite:  vul. P. Brouki 6, 220013 Minsk, Valko-Venäjä
Sivusto:  www.bsuir.by
Valko-Venäjän informatiikan ja radioelektroniikan valtionyliopisto (valkoven.  Беларускі дзяржаўны ўнівэрсытэт інфарматыкі і радыёэлектронікі, ven. Белорусский государственный университет информатики и радиоэлектроники,  Belorusski gosudarstvennyi universitet informatiki i radioelektroniki, BGUIR) on viestintään ja tietoliikennetekniikkaan erikoistunut yliopisto Valko-Venäjän pääkaupungissa Minskissä.
Oppilaitos perustettiin vuonna 1964 nimellä Minskin radiotekniikan instituutti (ven. Минский радиотехнический институт, Minski radiotehnitšeski institut). Instituutti saavutti Neuvostoliitossa arvostusta hyvätasoisen tieteellisen tutkimustyön ja asiantuntijoiden kouluttamisen osalta. Vuonna 1987 instituutti luokiteltiin Neuvostoliiton johtavien korkeakoulujen joukkoon. Valko-Venäjän itseäistytymisen jälkeen instituutin rakenne ja tehtävät organisoitiin marraskuussa 1993 uudelleen ja oppilaitos sai nykyisen nimensä.
Aiheesta muualla

Kuvia tai muita tiedostoja aiheesta Valko-Venäjän informatiikan ja radioelektroniikan valtionyliopisto Wikimedia Commonsissa
Ranking web of Universities: Belarus (englanniksi) (webometrics.info)
Ranking web of Universities: Belarusian State University of Informatics and Radioelectronics (englanniksi) (webometrics.info)
Chūō-ku (Osaka)

| Chūō-ku (中央区) |
| --- | --- |
 Dōtonborin viihdekorttelia yöllä.
 Chūōn suuralueen sijainti.
 Koordinaatit: 34°40′52″N, 135°30′35″E 
Valtio:  Japani
Alue:  Kansai
Prefektuuri:  Osakan prefektuuri
Kaupunki:  Osaka
Pinta-ala:  
 – Kokonaispinta-ala:  8,88 km²
Väkiluku (2013):  83 572
 – Väestötiheys:  9 411 as./km²
Infobox OKVirheellinen NIMI-arvo: 
Chūō-ku (jap. 中央区, kirjaimellisesti ”keskusta”) on yksi Osakan kaupungin 24:stä suuralueesta. Se sijaitsee nimensä mukaisesti kaupungin keskiosassa. Suuralueella on noin 83 572 asukasta (2013) ja sen pinta-ala on 8,88 neliökilometriä. Se on perustettu helmikuussa 1989 Higashin ja Minamin suuralueiden yhdistyessä.
Chūō-ku ulottuu pohjoisessa Tosaborigawa-joelle ja etelässä Namban rautatieasemalle saakka, koillisosassa sijaitsee Osakan linna ja sen ympärillä levittäytyvä laaja puisto. Osakan keskusta-alueena siellä on merkittäviä viihde- ja liikekortteleita. Tärkeä Midōsuji-katu kulkee sen läpi pohjois-eteläsuuntaisesti; sen ympärillä suuralueen luoteisosassa kohoaa monien yritysten pääkonttoreita, hieman etelämpänä sijaitsee erilaisten yritysten keskittymiä: tekstiiliyritysten Senba, lääkkeidenvalmistuksen Dōshōmachi, arvopaperikaupan Kitahama ja lelu- ja nukkealue Matsuyamachi. Osakan linnan vieressä on Osaka Business Park -toimistoalue. Suuralueen eteläosassa Minamin alueella levittäytyy vuorostaan yksi kaupungin merkittävimmistä viihde- ja ostoskortteleista, johon kuuluvat Shinsaibashi ja Dōtonbori ravintoloineen, liikkeineen ja tavarataloineen ja esimerkiksi trendikäs Amerika-muran kaupunginosa. Eteläosa on myös kulttuurin keskus: siellä toimii Kansallinen bunrakuteatteri ja useita Ihara Saikakuun ja Chikamatsu Monzaemoniin liitettyjä temppeleitä ja pyhäköitä.
Chūōn suuraluetta palvelevat lukuisat metro- ja rautatielinjat: Osakan metron Midōsuji-linja, Tanimachi-linja, Chūō-linja, Sennichimae-linja, Sakaisuji-linja ja Nagahori–Tsurumi-ryokuchi-linja, JR Westin Osakan ympyrälinja, Keihan-rautateiden Keihan-päälinja, Kintetsu-rautateiden Namba-linja, Hanshin-rautateiden Namba-linja sekä Nankai-rautateiden Nankai-päälinja.
Aiheesta muualla

Kuvia tai muita tiedostoja aiheesta Chūō-ku (Osaka) Wikimedia Commonsissa
Chūōn suuralueen internetsivut (japaniksi, englanniksi, koreaksi, kiinaksi)
Osakan suuralueet
Abeno-ku
Asahi-ku
Chūō-ku
Fukushima-ku
Higashinari-ku
Higashisumiyoshi-ku
Higashiyodogawa-ku
Hirano-ku
Ikuno-ku
Jōtō-ku
Kita-ku
Konohana-ku
Minato-ku
Miyakojima-ku
Naniwa-ku
Nishi-ku
Nishinari-ku
Nishiyodogawa-ku
Suminoe-ku
Sumiyoshi-ku
Taishō-ku
Tennōji-ku
Tsurumi-ku
Yodogawa-ku
Chữ Quốc ngữ

Chữ Quốc ngữ (Chữ Nôm: 𡨸國語), sananmukaisesti käännettynä valtion kieli, on vietnamin nykyisin yleisimmässä käytössä oleva kirjoitusjärjestelmä. Se pohjautuu latinalaiseen aakkostoon ja sisältää 30 kirjainta ja viisi toonimerkkiä.
Chữ Quốc ngữ -järjestelmän kehittivät pääasiallisesti ranskalaiset lähetyssaarnaajat 1600-luvulla tuolloin käytössä olleen kiinan kirjoitusjärjestelmään pohjautuvan Chữ Nômin rinnalle. Ranskalaisten lisäksi kirjoituksen muotoon vaikuttivat portugalilaiset, joilta on peräisin muun muassa kirjoituksen nh-yhdistelmän lausuminen.[lähde? ]  Järjestelmän kehittäjäksi mainitaan usein ranskalainen Alexandre de Rhodes.
Chữ Quốc Ngữlla kirjoitettiin aluksi rukouskirjoja ja muuta uskonnollista materiaalia; laajempaan käyttöön se tuli eräissä kouluissa 1700-luvulla, mutta vasta 1900-luvun alussa se syrjäytti Chữ Nôm -kirjoituksen ja kiinan kirjoittamisen (Chữ Hán) Vietnamissa.
Chữ Quốc ngữn kirjaimisto ja toonien merkintä on kuvattu artikkelissa vietnamin kieli.
Aiheesta muualla

Kuvia tai muita tiedostoja aiheesta Chữ Quốc ngữ Wikimedia Commonsissa
Vassdalstinden

Vassdalstinden
Vassdalstinden nähtynä pohjoisesta.
| --- | --- |
Sijainti:  Møren ja Romsdalin lääni,  Norja
Vuoristo:  Sunnmørsalpene, Skandit
Korkeus merenpinnasta:  1 277 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Vassdalstinden on Skandeihin kuuluva vuorenhuippu Ørstan kunnassa, Norjassa. Huipun korkeus merenpinnan tasosta on 1 277 metriä.